सूरत. गुजरात के सूरत में सिविल अस्पताल के ट्रॉमा सेंटर में शनिवार को गंभीर हालत में लाए गए घायल युवक को यहां के प्रशासन की लापरवाही की वजह से जान गंवानी पड़ी। ट्रॉमा में साढ़े 4 घंटे तक रखे जाने के बावजूद न तो उसका बहता खून रोका गया, न ही वेंटिलेटर पर लिया गया। चिकित्साकर्मियों ने तीन वेंटिलेटर होते हुए भी एम्बू लगाकर वार्ड बॉय और नर्स को पकड़ा दिया, लेकिन उन्होंने इतनी मुस्तैदी नहीं दिखाई कि घायल की सांसें न उखड़े। परिजनों को आने में भी सवा चार घंटे लग गए, तब तक मरीज की हालत और बिगड़ गई। शाम को परिजन निजी अस्पताल ले गए, लेकिन युवक को बचाया नहीं जा सका। क्या है पूरा मामला?